Валериана
Валериана (, L.), маун — валерианалар тукумундагы уруу. 

 Көп жылдык өсүмдүк. Гүлдөрү майда, татаал топ гүлгө чогулган. Дүйнөдө Валериананын 200 түрү бар, көбү Түш. Америкадагы Анд тоолорунда, Евразияда таркалган. 
 Дарылык Валериананын (V. officina­lis) бийикт. 2 метрге жетет, тамыр-сабагы кыска, жалбырагы сабакта тушташ жайгашкан. 
 Гүлдөрү 2 жыныстуу; май-авг. айларында гүлдөйт. Мөмөсү — урукча.
 Дарылык сырьё катары Валериананын тамыры жана тамыр-сабагы керектелет. 
 Валериана дары-дармеги уйку качканда, жүрөк-кан тамыр неврозунда, ичеги-карын ооруларында колдонулат.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.

Өсүмдүктөр‎